**Ақкөл ауданының білім беру бойынша ақпараты**

(2018-2019 оқу жылы)

 Білім жеке адамның, сонымен бірге жалпы алғанда бүкіл елдің құндылық пен жетістіктігінің негізі болып табылады, мемлекеттің стратегиялық дамуында оның негізгі мәнін білдіреді, ал білім мен тәрбие сапасы мемлекеттік саясаттың басты басымдылығы болып табылады.

Білім беру саласы қызметкерлері қызметінің нәтижелілігі мен тиімділігі Мемлекеттік бағдарламаның жоспарлы көрсеткіштерінің жетістіктері бойынша анықталады. ҚР БҒМ Мемлекеттік бағдарламаны жүзеге асыру көрсеткіштері мен индикаторларында белгіленген талдау, қаланың орта білім беру жүйесі алға қойылған міндеттерді орындап келеді деген қорытынды жасауға мүмкіндік береді. Бағдарламаның бірқатар көрсеткіштері, қазіргі күннің өзінде 100% орындалып отыр – бұлар балаларды тасымалдау, барлық оқушыларды оқулықтармен және азқамтылған отбасы балаларын тегін тамақпен қамтамасыз ету, 3 ауысымдық және апаттық мектептердің болмауы, 3-тен 6 жасқа дейінгі балаларды мектепке дейінгі тәрбие және оқытумен қамту.

Ақкөл ауданында 2018-2019 оқу жылының басында 27 мектеп, оның ішінде 17 орта, 8 негізгі, 2 бастауыш мектеп, оның ішінде 8 қазақ тілінде оқитын мектеп, 11 орыс тілінде оқитын мектеп және 8 аралас тілде оқитын мектеп. 2018-2019 оқу жылына текті барлық жалпы орта және метепке дейінгі білім беру ұйымдары мемлекеттік аттестаттаудан өтті. Барлық білім беру ұйымдарының білім беру қызметін көрсетуге лицензиялары бар. 2018-2019 оқу жылына оқушылар саны **3875** бірлікті құрайды.

 Білім беру ұйымдарында 535 педагог жұмыс істейді, оның ішінде 447 жоғары білімді, бұл аудан педагогтарының жалпы санының 83,5% құрайды. Жоғары және бірінші біліктілік санатындағы педагогтардың үлесі 60% құрайды. Ағымдағы жылда ауданға 12 жас маман келді.

Мектепке дейінгі тәрбие мен оқыту – бұл білім берудің бірінші сатысы, 1 жастан 6 жасқа дейінгі аралықты қамту - 68,9%, 3-тен 6 жасқа дейінгі - 100 % құрайды. Мектепке дейінгі білім беру жүйесінде 133 педагог жұмыс істейді.Тәрбиешілердің 100 % педагогикалық білімі бар: 68 педагогтың жоғары білімі, 65 педагогтың арнайы орта білімі бар, 14 педагогтың жоғары біліктілік санаты, 30 педагогтың бірінші біліктілік санаты бар, ауданның 4 тәрбиешісінің облыстық деңгейде іс-тәжірибелері жинақталды. Мектепке дейінгі ұйымдар қызметінің нәтижесі балалардың аудандық, облыстық, республикалық және халықаралық деңгейдегі конкурстарға қатысуы болып табылады. Барлық жеңімпаздар саны 75.

Мектепке дейінгі ұйымдардың тәрбиешілері аудандық, облыстық және республикалық маңыздағы кәсіби конкурстарға жүйелі түрде белсенді қатысады. №2 МҰ қазақ тілінің мұғалімі Абильгалимова К.К. 2018 жылдың қазан айында дайындық тобының балаларымен бірге «Қазақшаң қалай,балақай?» облыстық конкурсында 3-орын алды. №2 МҰ музыка жетекшісі Гайворонская Л.И. желтоқсан айында «Панорама педагогических идей» облыстық бейне сабақтар конкурсында 2-орын алды. №2 МҰ тәрбиешілері Темирова Н.П., Сенчило О.Н. «Үздік балабақша тәрбиешісі» республикалық қашықтық конкурсында бірінші орын алды, Додонова Е.Г. «Жаңашыл тәрбиеші» номинациясы бойынша дипломмен марапатталды. №3 МҰ педагогтары желтоқсан айында «Үздік балабақша тәрбиешісі» республикалық қашықтық конкурсына белсенді қатысып, тәрбиеші Емельяненкова С.В. үшінші орын алды және диплом және «Үздік тәрбиеші» төсбелгісімен марапатталды. Қазақ тілінің оқытушысы Абаханова Ж.К. «Үздік эссе» номинациясы бойынша диплом алды және «Үздік тәрбиеші» төсбелгісімен марапатталды. №3 МҰ әдіскері Егерь М.И. «Үздік әдіскер – 2018» республикалық конкурсына қатысып, бірінші орын алды және «Үздік балабақша әдіскері» 1-дәрежелі дипломымен марапатталды. №3 МҰ ұжымы «SKILLSACADEMY» республикалық интеллектуалды порталында «Ең үздік балабақша ұжымы» номинациясында Грамотамен марапатталды, ұйым басшысы Т.А.Петрееваға және әдіскері М.И.Егерьге алғыс хат және «Қазақстан мұғалімі» белгісі берілді. 2017-2018 оқу жылында Ақкөл ауданының 24 педагогы облыстық деңгейде өз жұмыстарының іс-тәжірибелерін жинақтады және Сертификаттар алды. 2018 жылдың 10 қаңтарындағы ҚР Президенті Н.Ә.Назарбаевтың «Төртінші өнеркәсіптік революция жағдайындағы дамудың жаңа мүмкіндіктері» атты Қазақстан халқына Жолдауында «Адам факторы – жаңғыру негізі» атты 7- тармағын жүзеге асыруда «Білім берудің жаңа сапасына» үлкен мән беріліп, өзекті басылымдылық өзгерістерге тұрақты икемділік және жаңа білімді меңгеруге қабілеттіліктің болуы тиіс деп көрсетілген.Сапалыбілім берудің қиын міндеттерін табысты шешу көп жағдайда білім беруде оқу-тәрбие процесін ұйымдастыру деңгейінен ғана емес, сонымен бірге педагогикалық инновацияларды жұмысқа енгізуге де байланысты болады. Аудан педагогтарының кәсіби біліктілік деңгейлерін көтеру мақсатында білім бөлімінің әдістемелік кабинетінің ұйымдастыруымен 2017-2018 оқу жылында 23 аудандық және 5 облыстық семинар өткізілді. 2018-2019 оқу жылының бірінші жартыжылдығында аудан деңгейінде 17 семинар өткізілді. Іс-тәжірибе жинақтау - бұл білім беру саласының әр қызметкері қатысатын, әр алуан және жан-жақты процесс, жүйелі және мақсатты жұмыс. 2017-2018 оқу жылында ауданның 24 педагогы өздерінің іс-тәжірибелерін жинақтады және Сертификаттар алды.

ҰБТ нәтижесі бойынша 2017-2018 оқу жылында Ақкөл ауданы Ақмола облысында үздік нәтижені көрсетті. 2018 жылғы жалпы тестілеу қорытындысы – 96,3 балл көрсетті, бұл өткен жылдан 2,7% жоғары. Тестілеу бойынша ең жақсы нәтижені Новорыбинка ОМ (116 балл), №2 Ақкөл орта мектебі (115 балл), П.Исаков атындағы №1 АОМ (111 балл) көрсетті. Ең жоғары балды П.Исаков атындағы №1 АОМ оқушысы Асқаров Тимур – 133 балл алды. 2017-2018 оқу жылында мектеп бітіруші 11 сынып оқушыларының саны 191 адам болы. Қазақстан Республикасы ЖОО -120, Ресей Федерациясының ЖОО - 33 түлек оқуға , олардың ішінде 76 түлек грантқа түсті. Еліміздің колледждеріне аудан мектептерінің 33 түлегі оқуға түсті.

9-сынып бітірген 357 түлектің 205-і колледждерге оқуға түсті, қалған оқушылар аудан мектептерінің 10-сыныбында оқуларын жалғастырып жатыр.

2017 жылдан бастап Елбасының тапсырмасына сәйкес облыстың 19 колледжінде 31(отыз бір) жұмысшы мамандығы бойынша мектеп бітірушілер тегін білім алуға болатын, «Нәтижелі жұмыспен қамтуды және жаппай кәсіпкерлікті дамытудың 2017-2021 жылдарға арналған Бағдарламасы аясында «Баршаға арналған тегін КТБ» жобасын енгізілуде. 2017-2018 оқу жылында аудан мектептерінің 45 түлегі осы бағдарламаға қатысты.

Инклюзивті білім беру – барлық балалардың икеміне сәкестендірілген жоспарда, ерекше мұқтаждықтары бар балаларға білім беруді қамтамасыз ету үшін барлығына қолжетімді білім беруді көздейтін жалпы білім беру процесін дамыту. Білім беру ұйымында білім алуда ерекше мұқтаждықтары бар **112** бала есепте тұр, оның 15-і үйден оқытылады, дамуында ерекше білім беруге мұқтаждығы бар 77 оқушы жалпы білім беретін мектептерде кіріктіріліп оқыту сыныптарында инклюзив бойынша оқып жатыр. 2018 жылдың тамыз айында инклюзивті тәжірибеге дайындалған педагогтар құрамы анықталды. Педагогтар «Дөңгелек үстелдер», сұхбаттар, әдістемелік бірлестік мәжілістеріне қатыса отырып, өздерінің кәсіби біліктіліктерін жетілдіріп отырады. «№4 Ақкөл орта мектебі» ММ-нің екі мұғалімі 22 қазаннан 2 қараша кезеңінде Көкшетау қаласында «Өрлеу» КБИ «Жаңартылған білім беру аясында инклюзивті білім беру» тақырыбы бойынша біліктілікті көтеру курсынан өтті. Ауданда Түзету кабинеті жұмыс істейді. Мектептерде инклюзивті білім беруге барлық жағдай жасалған, ерекше білім беруге мұқтаждығы бар балалар санына сай логопунктер мен түзету сыныптары ашылған, онда барлығы 31 бала қамтылған (№1 АОМ, №2 АОМ, №4 АОМ, «Ақбота Балабақшасы» (логопункт 5 адам). Оқу жылына жоспарланған бағдарламалық материал толығымен 100% игеріледі. Сыныптарда жеке және топтық сабақ түрлері, түзету ритмикасы және логопедпен сабақтар жүргізіледі. Ақкөл ауданы білім беру мекемесінің 27 педагог қызметкері «Өрлеу» БАҰО АҚ базасында инклюзивті білім беру бойынша курстардан өтті.

Педагог кадрлардың кәсібилігін және мұғалім мамандығының мәртебесін көтеру – ҚР Білімді дамыту мемлекеттік бағдарламасының ең маңызды бағыттарының бірі. 2018-2019 оқу жылында жаңартылған мазмұнда білім беруге ауданның 27 білім беру ұйымының 3, 6 және 8 сыныптары көшті. Жаңартылған мазмұнға толық көшу 2020 жылға жоспарланып отыр. Жаңартылған мазмұнда білім беру аясында Ақкөл ауданы білім беру ұйымының 431 педагогы курстардан өтті.

Әлем тез өзгеріп жатыр. Осыдан көпұлтты және көп мәдениетті ортада белсенді әрекет жасауға икемді, басқа мәдениетті түсіну және құрметтеу сезіміне ие, әртүрлі ұлттар, ұлыстар мен діндер адамдарымен бірлікте, татулықта өмір сүре алатын адамға көптілді білім беру мәселесі туындайды. П.Исаков атындағы №1 Ақкөл орта мектебі биыл екінші жыл көптілділікті енгізу үшін эксперименттік орталық болып келеді. Жоба аясында биология, оқу жылының басынан физика және химия пәндері ағылшын тілінде оқытылып келеді.

2018-2019 оқу жылында №1, 2, 4 АОМ, Наумовка, Кеңес ОМ Жол картасы бойынша физика, биология, информатика пәндерін ағылшын тілінде оқытуды бастады. Ауданның 21 педагогы аудан мектептерінде осы бағдарламаны жүзеге асырып жатыр және олар 35 теңге көлемінде қосымша ақы алады.

Білім берудің интегралды жеке сипаты бала дарындылығын дамытуда ең бір жетекші факторы болып есептеледі. Интеллектуалды дарынды балаларды оқытуда жетекші орын жұмыста өзбетінше, жеке және топтық әдістерді шығармашылық сипаттағы тәсілдермен үйлестіре білуге беріледі. Осы типтегі оқытуға жобалық-ізденіс қызметі толығымен сәйкес келеді, оқушылардың өздерінің қызығушылықтары мен қабілеттерін көрсету, сонымен қатар түрлі интеллектуалды конкурстар мен олимпиадалар үшін кең мүмкіндік береді. Аудан мектептерінде біраз жылдан бері осы бағытта жұмыс жақсы жүргізіліп келеді және оң нәтижелер көрсетіп келеді. «Зерде» ғылыми-интеллектуалды жобасы және аудандық, облыстық деңгейлердегі «ОҒҚ» конкурстарында қатысушылар мен жеңімпаздар саны жыл сайын өсіп келеді. Облыстық оқушылардың ОҒҚ конкурсында №1 Ақкөл орта мектебінің және Наумовка ОМ оқушылары жүлделі үшінші орынға ие болды. ЖМЦ пәндері бойынша Президенттік олимпиаданың республикалық кезеңінде №2 АОМ 11- сынып оқушысы Ташенов Илияс жоғары нәтижені көрсетіп, Грамотамен марапатталды. «Зерде» облыстық конкурсында П.Исаков атындағы №1 АОМ 4-сынып оқушысы Қанат Төреғали 2-орын алды, 2-дәрежелі Дипломмен марапатталды. Биылғы оқу жылында да пәндік олимпиадаға қатысудан Ақкөл ауданы алдыңғы орындарда келеді. 2019 жылдың қаңтар айында №1 АОМ, №2 АОМ, Ж.Бектұров атындағы №3 АОМ және Еңбек ОМ оқушылары облыстық пәндік олимпиадаға қатысты. Ақмола облысының 17 ауданы, Көкшетау қаласы, және Степногор қ., сонымен қатар дарынды балаларға арналған мектептер ішінен біздің аудан «қазақ тілі мен әдебиеті» пәні бойынша 1-жүлделі орынға ие болды. Бұл жүлделі орынды №2 АОМ 11-сынып оқушысы Аникина Виолетта алды, 1-дәрежелі Диплом және алтын медальмен марапатталды. Наурыз айында ол Республикалық пәндік олимпиадаға қатысатын болады.

Қазір, әлеуметтік тұрақсыздық, ұлтаралық қарым-қатынастардың шиеленісу, рухани құндылықтардың жоғалуы кезінде қоғамдық адамгершілік пен бейбіт өмірдің кепілі ретінде мектептің атқаратын рөлі өте маңызды болып отыр. Осыған байланысты заман біздің алдымызға жалпы білім беретін мекемелердегі тәрбие процесіне өзіміздің көзқарасымызды қайта қарауды қажет етеді. Өткен оқу жылында аудан мектептерінде жүргізілген тәрбие жұмыстарын қорытындылай келіп, «Рухани жаңғыру» Бағдарламасын жүзеге асыру бойынша педагогикалық ұжым белгіленген жоспарды ойдағыдай жүзеге асырып, алға қойған міндеттерді орындап келгенін айтуға болады. Осы бағдарламаны жүзеге асыруда 2017-2018 оқу жылында Ақкөл ауданының оқушылары 32 облыстық іс-шара мен 17 жобаға қатысты. П.Исаков атындағы №1 АОМ оқушыларының «Бизнес» жобасы аясында өткізілген «Сен – кәсіпкер» облыстық конкурсында 1-орын алғаны қуантарлық жағдай. Азат орта мектебінің оқушысы «Облыстың үздік мұражайы» конкурсында екінші орын, Кирдищев атындағы ОМ оқушысы «Менің бастамам – менің Отаныма» облыстық конкурсында үшінші орын алды. 19 қазанда Көкшетау қаласында осы бағдарлама аясында Ақмола облысы білім басқармасымен «Жыл отбасы» конкурсы өткізілді. Ақмола облысынан 20 отбасы қатысты, соның ішінде Ақкөл ауданынан П.Исаков атындағы №1 АОМ-нен Садуақасовтар отбасы қатысты. Үш кезеңнен тұратын қатаң сайыста, өзінің отбасын, отбасы дәстүрлерін, отбасы мүшелерінің шығармашылық таланттарын, қолөнер шеберлік көрмелерін көрсету керек болатын. Бұл конкурста Садуақасовтар отбасы 3-орын және 65 мың теңге сомасына ақшалай серитификат алды. 2018 жылы 22 қарашада П.Исаков атындағы №1 Ақкөл орта мектебінде аудан бойынша алғаш рет "Family club" отбасы клубы ашылды. 19 желтоқсанда №2 Ақкөл орта мектебінің оқушылары «Сәтті бастама» облыстық бизнес-жобалар конкурсына қатынасты. Оқушы Мельников Ратмир капитандар конкурсында 3-орын алды. №2 балабақша тәрбиешісі Темирова Н.П. және № 2 АОМ-нің тарих пәнінің мұғалімі Кучерова Т.А. 2018 жылдың қараша айында «Рухани жаңғыру» Бағдарламасы аясында өткен «Культура познания: основы исследовательской деятельности» облыстық конкурсына қатысып, 3-орынға ие болды. Балалар шығармашылық үйінің оқытушысы Казаченко А.В. желтоқсан айында облыстық іс-шараларға белсенді қатысқаны үшін Ақмола облысы білім басқармасының Алғыс хатымен марапатталды. «Рухани жаңғыру» бағдарламасы бойынша ауданның барлық кітапханаларында іс-шаралар өткізілді: буккроссинг, буктрейлер. Бұл іс-шараларға оқушылар 100% қамтылды.

2018 жылдың қараша айында Қазақстан Республикасы Президенті Н.Назарбаевтың « Ұлы даланың жеті қыры» атты мақаласы жарияланды. Бұл жерде ел тарихы және халықтың осы үлкен өзгерістердегі рөлін объективті түсіну қажеттігіне баса назар аудару. Елбасының көтерген бастамасы – «Рухани жаңғыру» бағдарламасын жалғастыру. Осы бағыт бойынша барлық білім беру ұйымдарында педагогтар мен оқушылар арасында түсіндіру жұмысы жүргізіліп жатыр. Осы мақаланы оқып танысуда қаңтардың 14-нен 26 аралығында барлық білім беру ұйымдарында «НұрОтан» өкілдері шақырылып, «TEDX» форматында пікірталас алаңы өткізілді.

Биылғы жылы спорттан жақсы көрсеткіштерге қол жеткізгендік байқалады. «Жастар» облыстық спартакиадасында Ақмола облысының жалпы орта білім беретін мектептері арасында футзалдан жасөспірімдер мен қыздар арасында Ақкөл ауданы 1-жүлделі орынды алды. Қазақстан Республикасы Тәуелсіздік күніне арналған Қазақша күрес бойынша облыстық турнирде Аккөл ауданының командасы Ақмола облысының жалпы орта білім беретін мектеп оқушылары арасынан 1-орынға ие болды. Алғашқы әскери дайындық мұғалімдері арасынан «Отанды қорғауға дайындаймыз» облыстық кәсіби шеберлік конкурсында 1-орын алды: Сайдалинов А.К. – Горький атындағы ОМ мұғалімі.

Қала сыртындағы «Юность» лагерінде аудан мектептерінің 400 баласы демалыспен қамтылды. Олардың ішінен бірінші маусымда азқамтылған отбасыларынан 100 бала «Жаппай оқу» қоры есебінен, қалған 300 бала ата-аналар мен демеушілер қаражаты есебінен демалды. Ауданның 27 мектебінде мектеп жанындағы лагерьлер мен алаңдар ұйымдастырылып, онда 1707 оқушы қамтылды. Орман шаруашылығы жанындағы төрт мектепте: Кеңес ОМ, Мичурин атындағы НМ, Краснобор НМ, Барап НМ еңбек әрекетіне 65 жасөспірім тартылды. Жалпы білім беретін аудан мектептері базасында жалпы саны 398 оқушы тартылып, 27 тілдік мектеп жұмыс жүргізді. Соңғы кезде шатырлы лагерьлер ерекше танымалдықпен қолданыста жүр, демалыстың бұл түрімен А.В.Казаченконың басшылығымен № 4 АОМ 10 оқушысы қамтылды. Облыстық конкурстардың нәтижелері бойынша Казаченко Александр Валерьевичтің командасы бірнеше дүркін жүлделі орындарға ие болды. 853 жасөспірім жалпы білім беретін мектептер және балалар шығармашылық үйі базасында қызығушылықтары бойынша үйірме жұмыстарымен айналысты. 144 жоғары сынып оқушысы мен көгалдандыру бойынша 196 оқушы қамтылған 19 бригада жұмысқа тартылған -17 еңбек отряды ұйымдастырылды. Жаз бойы аудан оқушылары қала мен ауданда өткізілген бұқаралық спорт және мәдени іс-шараларға белсенді қатысты.

Қазіргі күні «Цифрлы Қазақстан» мемлекеттік бағдарламасын іске асыруға баса назар аударылып отыр. Елбасы алдымызға жаңа мектеп моделін құру міндетін қойып отыр: берік сәулетті, жоғары технологиялық оқу құралдарымен, кең жолақты интернетпен, сауатты оқулықтар және интерактивті оқу құралдарымен жабдықталған мектеп. Цифрландыру білім беру саласында да қарқынды іске асырылып келеді. 2018 жылы Ақкөл ауданында білім беру құрылымын дамытуға республикалық бюджеттен трансферт түрінде 24 млн 818 мың теңге шығын қарастырылған, оның 14 млн 428 мың теңгесі – интернетке, 5 млн 230 мың теңгесі – контентке ((Bilimland), 5 млн 160 мың теңгесі -№1, 2 АОМ –теріне мультимедиялық жабдықтар сатып алуға. Бүгінгі күні ауданның барлық мектептері Интернет жүйесіне 100% қосылған, оның ішінде кең жолақты интернетке (Қазақтелеком) 10 мектеп, жерсерігі («Astel» ЖШС) арқылы 17 мектеп қосылған. Ауданның 27 мектебінің ішінде Ақкөл қаласының төрт мектебінде ( № 1,2,3,4 АОМ) Wi-Fi жүйесі бар. Wi-Fi жүйесін орнатуға облыстық бюджеттен 3 млн 157 мың теңге көлемінде қаражат бөлінді. Ауданның білім беру ұйымдарына бейне бақылау камераларын орнатуға жергілікті бюджеттен 18 млн 352 мың теңге көлемінде қаражат бөлінді. «Күнделік» бірыңғай ақпараттық жүйесіне ауданның 27 білім беру ұйымы қосылған, бұл электронды оқытумен 100% қамтылғанын көрсетеді. 2018-2019 оқу жылының қыркүйегінен бастап, барлық мектептер қағазсыз журналға көшті. Білім бөлімімен апта сайын электронды журналды толтыру мониторингі жүргізіледі. Ақмола облысының барлық мектептері сияқты, Ақкөл ауданының мектептері де «Bilimland» білім беру порталына қосылған және on-line режимінде жұмыс істейді.

Ауданның 8 мектебі (№ 1,2,4 АОМ, Искра ОМ, Одесса ОМ, Новорыбинка ОМ, Еңбек ОМ, Урюпинка ОМ) робототехника элементтерімен жабдықталған, бұл аудан мектептерінің жалпы санының 32% құрайды. Осы аталған ауданның 8 мектебінде «Робототехника» элективті курсы енгізілген. «Цифрлы Қазақстан» мемлекеттік бағдарламасын іске асыру аясында «НұрОтан» партиясының бастамашылық етуімен цифрландыру бойынша 3 жоба қолға алынған, соның біреуі «Балаларға арналған тегін IT – сыныптар» жобасы болып табылады. 2018 жылдың қыркүйегінен бастап, Наумовка ОМ-балабақшасында, П.Исаков атындағы №1 Ақкөл орта мектебінде, №4 Ақкөл орта мектебінде тегін IT – сыныптары ашылды. IT – сыныптарында оқушылар бағдарламалау жасау, қарапайым алгоритмдер құру, веб-сайттар, компьютерлік ойындар жасау дағдыларын үйренеді.

2019 жылдың қаңтар айынан бастап барлық мектептерде IT – сыныптарында үйірме жұмысы жүргізіледі, бұл мақсатқа облыстық бюджеттен 4 млн 677 мың теңге ақшалай қаражат бөлінген. Білім беру саласында балаларды мектепке қабылдау және балалардың мектепке дейінгі ұйымдарында кезеккке тұру, жолдама алу үдерістерін автоматтандыру бойынша жобаларды іске асыру басталды. Өткен жылдың тамыз айынан бастап 2 автоматтандырылған мемлекеттік қызмет көрсету жұмысқа қосылды: «Мектепке дейінгі жастағы (7 жасқа дейінгі) балаларды кезекке қою» және «Бірінші сыныпқа қабылдау туралы жолдама беру». Бұл жоба Ақкөл қаласының мектептері мен мектепке дейінгі ұйымдарында іске асырылып келеді.

«Цифрлы Қазақстан» мемлекеттік бағдарламасы аясында іске асырылған, SmartAqkol пилоттық жобасы және жол мен қоғамдық қауіпсіздіктерді бейнебақылау арқылы қаланың қалыпты тіршілік әрекетін кешенді қамтамасыз етуге бағытталған, сонымен қатар білім беру мекемелері мен әлеуметтік нысандарда, денсаулық сақтау саласын басқару және мониторинг жасау, сонымен бірге ғимараттар мен тұрғын үйлерді жаңа буынды «ақылды құралдармен» жабдықтау 2018 жылдың 17 желтоқсанында басталды. Ақкөл қаласы мектептерінде (№1,2,3,4 АОМ) осы бағдарламаны іске асыру аясында төмендегідей құрыл-жабдықтар орнатылған: бейнебақылаулар, оқушылар мен мектеп қызметкерлерінің ішке кіру қауіпсіздігін қамтамасыз ету үшін турникеттер, электронды кітапханалар, оқушылар мен қызметкерлердің келу мониторингін жасауға мүмкіндік беретін, электронды референтті моноблоктар, WiFi қоғамдық нүктелеріне кіру. Конец .

2018 жылға **2 049 610,0 мың теңге** (екі миллиард қырық тоғыз миллион алты жүз он мың теңге) қаражат бөлінді. Облыстық бюджеттен автобус сатып алуға **14 281,0**мың теңге бөлінді. Барлық мектептерде ағымдағы жөндеу жұмыстары жүргізілді, бюджеттен бөлінген қаражат сомасы - **6 957,6** мың теңге. Минск ОМ, Құрылыс НМ, Краснобор НМ ағымдағы жөндеуге аймақтық дамыту бағдарламасы бойынша **5 701,0 тыс** теңге бөлінді. Аудан мектептері мен оқу өндірістік комбинатына қазандық сатып алу үшін аудандық бюджеттен **10 160,0** мың теңге сомасы бөлінді. Ақкөл аудандық білім бөлімі жыл сайын оқулықтар сатып алады. 2018-2019 оқу жылына **отыз бес миллион тоғыз жүз елу сегіз мың теңге сомасына** 3, 6, 8 сыныптарға оқулықтар сатып алынды. Ауданның 23 село мектебіне жалпы сомасы **12 млн 519 900 (он екі миллион тоғыз жүз он тоғыз мың тоғыз жүз теңге)** теңгеге бейне бақылау орнатылды. Республикалық бюджеттен материалдық-техникалық базаны нығайтуға, Интернет және білім беру электронды Контентке **жиырма екі миллион бір жүз қырық алты мың тоғыз жүз теңге** сомасында трансферттер бөлінген. Еңбек ОМ-балабақшасына күрделі жөндеу жұмысын жүргізуге ЖСҚ дайындауға **1 900,0** мың теңге сомасы бөлінді. «Жаппай оқу» қоры жұмысын ұйымдастыруға **19 млн 771,0 мың теңге** бөлінді,бұл жалпы соманың **1,4%** құрайды. Өткен жылдың қоытындысы бойынша қаржы сомасы 100% игерілген, оның ішінде аз қамтылған және көп балалы отбасының **516** баласы **16 071** мың теңгеге ыстық тамақпен қамтамасыз етілді. Азқамтылған балалардың әрқайсына **2000,0** мың теңгеге қысқы аяқ киім және қысқы күртеше, **476** балаға **1 428,0 теңгеден** жаңажылдық тәтті сыйлықтар алынды. Азқамтылған және көпбалалы отбасынан шыққан **100** оқушының жазғы демалысын ұйымдастыруға **1 700** мың теңге бөлінді.